CELEX: 32010R1187
Language: sl
Date: 2010-12-13 00:00:00
Title: Izvedbena uredba Sveta (EU) št. 1187/2010 z dne 13. decembra 2010 o zaključku protidampinškega postopka v zvezi z uvozom glifosata s poreklom iz Ljudske republike Kitajske

16.12.2010   
            
            
               SL
            
            
               Uradni list Evropske unije
            
            
               L 332/31
            
         IZVEDBENA UREDBA SVETA (EU) št. 1187/2010
   z dne 13. decembra 2010
   o zaključku protidampinškega postopka v zvezi z uvozom glifosata s poreklom iz Ljudske republike Kitajske
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“) ter zlasti člena 9(1) in člena 11(2), (5) in (6) Uredbe,
   ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),
   ob upoštevanju naslednjega:
   1.   POSTOPEK
   
   1.1   Veljavni ukrepi
   
   
               (1)
            
            
               Po preiskavi v zvezi s pregledom, izvedenim na podlagi člena 11(2) osnovne uredbe, je Svet z Uredbo (ES) št. 1683/2004 (2) uvedel dokončno protidampinško dajatev na uvoz glifosata s poreklom iz Ljudske republike Kitajske, ki se sedaj uvršča pod oznaki KN ex 2931 00 99 in ex 3808 93 27 („zadevni izdelek“). Ta dajatev je bila razširjena na uvoz glifosata, poslanega iz Malezije (ne glede na to, ali je deklarirano poreklo v Maleziji ali ne), z izjemo glifosata, ki ga proizvaja Crop Protection (M) Sdn. Bhd. ter na uvoz glifosata, poslanega iz Tajvana (ne glede na to, ali je deklarirano poreklo v Tajvanu ali ne), z izjemo glifosata, ki ga proizvaja Sinon Corporation. Stopnja protidampinške dajatve znaša 29,9 %.
            
         
               (2)
            
            
               Komisija je s Sklepom 2009/383/ES (3) opustila dokončno protidampinško dajatev za obdobje devetih mesecev z učinkom od 16. maja 2009 dalje. Naknadno je Svet z izvedbena uredbo (EU) št. 126/2010 (4) podaljšal opustitev za obdobje enega leta z učinkom od 14. februarja 2010.
            
         1.2   Zahtevek za pregled
   
   
               (3)
            
            
               Po objavi obvestila o bližnjem izteku (5) protidampinških ukrepov, ki veljajo za uvoz glifosata s poreklom iz Ljudske republike Kitajske, je Komisija 29. junija 2009 prejela zahtevek za pregled v skladu s členom 11(2) osnovne uredbe.
            
         
               (4)
            
            
               Evropsko združenje za glifosat („vlagatelj“) je vložilo zahtevek v imenu proizvajalcev, ki predstavljajo celotno proizvodnjo glifosata v Uniji.
            
         
               (5)
            
            
               Zahtevek je vseboval dokaze, ki so na prvi pogled kazali, da bi se zaradi izteka veljavnosti ukrepov damping in škoda za industrijo Unije verjetno nadaljevala ali ponovila.
            
         1.3   Začetek
   
   
               (6)
            
            
               Komisija je po posvetovanju s svetovalnim odborom z obvestilom, objavljenem v Uradnem listu Evropske unije
                   (6), začela protidampinški postopek v zvezi z uvozom v Evropsko unijo glifosata, ki se sedaj uvršča pod oznaki KN ex 2931 00 99 in ex 3808 93 27 in ima poreklo v Ljudski republiki Kitajski.
            
         
               (7)
            
            
               Komisija je proizvajalce – izvoznike, zadevne uvoznike, predstavnike Ljudske republike Kitajske, reprezentativne uporabnike in proizvajalce Unije uradno obvestila o začetku preiskave v zvezi s pregledom. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.
            
         2.   UMIK ZAHTEVKA
   
   
               (8)
            
            
               Vlagatelj je s pismom Komisiji z dne 21. septembra 2010 uradno umaknil svoj zahtevek.
            
         
               (9)
            
            
               V skladu s členom 9(1) in členom 11(2) osnovne uredbe se lahko v primeru umika zahtevka za pregled postopek zaključi, razen če tak zaključek ne bi bil v interesu Unije.
            
         
               (10)
            
            
               Komisija je menila, da bi bilo treba sedanji postopek zaključiti, saj v preiskavi ni bilo ugotovljeno, da takšen zaključek ne bi bil v interesu Unije. Zainteresirane strani so bile ustrezno obveščene in so imele možnost predložiti pripombe. Vendar ni bila prejeta nobena pripomba, ki bi to mnenje lahko spremenila.
            
         
               (11)
            
            
               Zato je bilo sklenjeno, da bi bilo treba zaključiti postopek pregleda zaradi izteka protidampinških ukrepov v zvezi z uvozom v Unijo glifosata s poreklom iz Ljudske republike Kitajske, veljavne ukrepe pa razveljaviti –
            
         SPREJEL NASLEDNJO UREDBO:
   Člen 1
   Protidampinški ukrepi na uvoz glifosata, uvrščenega pod oznaki KN ex 2931 00 99 in ex 3808 93 27, s poreklom iz Ljudske republike Kitajske, se razveljavijo, postopek v zvezi s tem uvozom pa se zaključi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2010
      
         
            Za Svet
         
         
            Predsednik
         
         K. PEETERS
      
   
   
      (1)  UL L 343, 22.12.2009, str. 51.
   
      (2)  UL L 303, 30.9.2004, str. 1.
   
      (3)  UL L 120, 15.5.2009, str. 20.
   
      (4)  UL L 40, 13.2.2010, str. 1.
   
      (5)  UL C 115, 20.5.2009, str. 19.
   
      (6)  UL C 234, 29.9.2009, str. 9.